Istmiese Spele - Wikipedia
Die Istmiese Spele (Grieks: τα Ἴσθμια ta Isthmia) was een van die vier pan-Hellenistiese spele van Antieke Griekeland wat nes die Nemeïese Spele elke twee jaar (in die tweede en vierde jaar van die olimpiade) op die landengte (istmus) van Korinthe gehou is ter ere van die seegod Poseidon.
Die spele is na bewering deur die mitiese eerste koning en stigter van Korinthe, Sisiphos, begin. Die historiese datum van die stigting van die spele is 581 v.C. Nadat Korinthe in 146 v.C. deur die Romeine verwoes is, is toesig oor die spele ’n eeu lank (van 146-44 v.C.) deur die stad Sikyon oorgeneem. Ná die heropbouing van Korinthe en die omgewing (vanaf 44 v.C.) is die Istmiese Spele weer met die voormalige luister gevier. Dit het in die 1ste eeu n.C. ’n nuwe bloeitydperk beleef.
Daar was sport- sowel as kunskompetisies op die spele. Die wenners het ’n krans van denneblare gekry, wat met Poseidon verbind word. Hulle het ook ’n goeie naam gekry en is met standbeelde of lofliedere vereer.
Ná die 2de eeu v.C. het verslae oor die Istmiese Spele al hoe skaarser geword.
↑ Pausanias, Description of Greece 2.1.2.
↑  www.cubicao.tk/theory/cuberepresentation.html. Geargiveer 1 Junie 2007 op Wayback Machine
↑ Solinus, Wonders of the World 7.14.
↑ Pausanias, Description of Greece 2.1.7.
(nl) "Isthmische Spelen op Ancient Olympics" (KU Leuven, 2007)
(en) Argeologiese museum van Istmus.
Ontsluit van "https://af.wikipedia.org/w/index.php?title=Istmiese_Spele&oldid=1997680"
Last edited on 4 Junie 2019, at 10:57
Die bladsy is laas op 4 Junie 2019 om 10:57 bygewerk.